Sisu XA-185 tilhørende H.M Kongens Garde.  Foto: Kjetil Ree 
**Patria Pasi**, tidligere kalt **Sisu XA**, en serie pansrede personellkjøretøyer fra finske Sisu Auto (nå Patria).

Historie
--------

I 1982 tok Sisu og Valmet fram prototyper på pansrede personellkjøretøyer med sekshjulsdrift for å erstatte sovjetiske BTR-60 som da var i tjeneste med den finske hæren. Sisu stilte med XA-180 og Valmet stilte med Model 1912-6.

I desember 1983 kom en ordre på 59 SISU XA-180 til en verdi på 42 millioner finske mark. Leveranser strakte seg over de neste tre årene. Av den første ordren var femti til den finske hæren og ni til finske FN-styrker. Fram til midten på 1997 hadde Sisu bygget 600 eksemplarer, de fleste til den finske hæren. I tillegg brukte norske, svenske og irske FN-styrker.

XA-serien er ikke i produksjon lenger, og har blitt utfaset til fordel for Patria AMV og senere Patria 6×6.

Teknisk
-------

Vognføreren sitter framme i skroget med vognkommandøren på sin høyre side. Begge entrer kjøretøyet gjennom hengslede dører på hver side. Infanteriet sitter på benker bak, med ansiktet inn mot senterlinjen i kjøretøyet. To dører bak gir tilgang til mannskapsrommet. Disse dørene har skyteskår. Over mannskapsrommet er det en luke hvor det kan monteres opp til 12,7 mm mitraljøse. Langs sidene av mannskapsrommet er det også skyteskår.

Motoren er montert like bak føreren, med luftinntak og eksos på taket. En smal gang på siden av motorrommet gir passasje mellom førerplassen og mannskapsrommet.

Skroget og pansringen er av stål. Den øvre delen av framdørene er vinduer som kan dekkes av en stålplate med et mindre vindu i.

Varianter
---------

XA-180 med IFOR-soldater
### XA-180-serien

XA-180Den opprinnelige produksjonsversjonen.
XA-181
### XA-185-serien

XA-185En kraftigere Valmet 612 DWI seksylindret dieselmotor og kraftigere aksler.
XA-186Diverse forbedringer for bruk i FN-oppdrag, inkludert wirekutter foran på skroget, ekstra periskoper på sidene og et enmanns tårn. Denne er *ikke* amfibisk, og Norge er eneste brukerland. Ledelsesvognen Sisu XA-186 ble første tatt i bruk av Telemarkbataljonen i 1995 og har senere vært brukt i Kosovo og Norge. De er pr 2023 fordelt mellom pansrede personellkjøretøy, ledelsesvogner, én ambulanse og én verkstedsvogn.
XA-188Kraftigere pansring, i stand til å motstå 14,5 mm panserbrytende. Levert til Nederland og Danmark.
### XA-200-serien

XA-202
XA-203
Det finske forsvaret har også kommando- og ambulanseversjoner av XA-serien. Andre varianter har vært prøvd, blant annet med tårnet fra en LAV-25, med luftvernradar eller med Crotale-rakettsystem.

#### Norske forhold

Pasi XA-203N fra 2. bataljon under øvelsen Cold Challenge 2011. Ti år senere var dette kjøretøyet ombygget og i bruk som sanitet. Foto: Maria Fuglstad Evensen. (Forsvaret) 
Ca 32 stk PASI XA-203N ble anskaffet fra PATRIA Land & Armament OY i 2000, og har den blant annet blitt brukt i en infanteri- og en ledelsesversjon i 2. bataljon (Brigade Nord).
Forsvarsmateriell signerte en kontrakt med FFG i mars 2017, og omfatter en leveranse av 30 ombygde PASI XA-203N til ambulanse. Ambulansene skal erstatte SISU XA-185 ambulanse som Hæren har benyttet siden 1995.

I mars 2021 rapporterte *Forsvarets Forum* : «I mars 2017 bestilte Forsvarsmateriell en ombygging av kjøretøy av typen Patria Pasi XA-203N. Disse har tidligere blitt brukt i en infanteri- og en ledelsesversjon. Nå har Sanitetsbataljonen mottatt 16 av de ombygde hjulkjøretøyene. [...] Ifølge Forsvarsmateriell omfatter kontrakten 30 ombygde kjøretøy som skal brukes som pansret ambulanse. [...] Kontrakten er på rundt 100 millioner kroner og de oppgraderte ambulansene skal etter planen være i tjeneste til minst 2040.»

Referanser
----------

1. ↑  fma.no - *Mye gjenbruk i Gardens oppgraderte ledelsesvogner* (16.05.2023)
2. ↑  forsvaret.no - *Lydia satser på sanitetskarriere i Forsvaret* (26.11.2021)
3. ↑  forsvarsmateriell - *Moderniseringen av Hæren fortsetter* (25.11.2019)
4. ↑  forsvarets forum - *Sanitetsbataljonen har mottatt 16 nye pansrede ambulanser* (03.03.2021)

Kilder
------

* *Jane's Armour and artillery 1997-98*, ISBN 0-7106-1542-6

Eksterne lenker
---------------

* (en) SISU/Patria XA-series – kategori av bilder, video eller lyd på Commons Rediger på Wikidata

| * v
* d
* r
Moderne hjulgående pansrede kjøretøyer |
| --- |
| 4×4 | 
* Badger ILAV
* BOV
* Bushmaster
* Casspir
* Cobra
* Cougar
* Dingo
* Duro III
* Eagle
* FNSS Pars
* Fennek
* Iveco LMV
* M1117 Guardian
* Mamba
* M-ATV
* MaxxPro
* Mungo ESK
* Pinzgauer
* Puma
* Reva
* RG-12
* RG-31 Nyala
* RG-32 Scout
* RG-33
* S600
* Sand Cat
* Storm
* Tempest MPV
* VAB
* VXB
* Vodnik
* Wolf
* Renault Sherpa 2
* Komatsu LAV
* Tiuna
* Dozor-B

 |
| 6×6 | 
* AVGP Grizzly
* Boxer MRAV
* Buffalo
* CAVS
* Cougar HE
* Duro III
* EE-9 Cascavel
* EE-11 Urutua
* FNSS Pars
* Fuchs
* Grizzly HPV
* Mastiff PPV
* Pandur 6×6
* Pegaso BMR
* Pegaso VEC-M1
* Patria 6×6
* Pinzgauer
* Puma
* Ratel
* Patria Pasi
* WZ551 Type 92
* VAB
* LKOV Valuk
* Rheinmetall YAK

 |
| 8×8 | 
* Patria AMV
* ASLAV
* AV-81 Terrex
* Boxer MRAV
* BTR-3
* BTR-4
* BTR-80
* BTR-90
* BTR-94
* Centauro VBC
* CM-32
* FNSS Pars
* LAV-25
* LAV III
* Luchs
* Piranha
* Pandur II 8×8
* Rooikat
* Stryker
* OT-64
* VBCI

 |
| 10×10 | 
* FNSS Pars
* Piranha

 |